Buchanan Street undergrunnsstasjon

Buchanan Street undergrunnsstasjon er en stasjon på Glasgows undergrunnsbane, ved Buchanan Street. Buchanan Street er en populær handlegate, og det kombinert med nærheten til Buchanan busstasjon og Glasgow Queen Street stasjon er faktorer som gjør dette til den undergrunnsstasjonen som er mest brukt. Fra april 2004 til mars 2005 hadde stasjonen 2,54 millioner reisende.

Under moderniseringa i 1977–1980 fikk stasjonen en sideplattform i tillegg til den som er imellom de to sporene. Utenom St Enoch er Buchanan Street den eneste stasjonen med billetthall under bakken. Den eneste overflatestrukturen forbundet med stasjonen er en inngang i glass.

Deler av vogn 41 (fra vognsettet brukt før 1977) bevares i stasjonen.

 Referanser 

Kategori:Glasgows undergrunnsbane
Kategori:Jernbanestasjoner åpnet i 1896
Skottland